cyanic-selkie/wikianc huggingface dataset:
Gustaf Komppa
Komppa aloitti opinnot vuonna 1886 ja valmistui vuonna 1890 diplomi-insinööriksi Helsingin Polyteknisestä opiston kemian osastolta. Helsingin yliopistosta hän valmistui filosofian kandidaatiksi 1891, filosofian lisensiaatiksi 1893 ja filosofian tohtoriksi 1894. Hän opiskeli myös ulkomailla, Zürichissä vuonna 1892 (Arthur Hantzschin luona) aloittaessaan väitöskirjatutkimustaan. Komppa väitteli Helsingissä 1893 ), Leipzigissa 1895 ja Pariisissa 1902. Tämän ohella hän matkusti useasti eri maihin Euroopassa ja Yhdysvaltoihin. Hän oli Helsingin yliopiston kemian dosentti vuosina 1898–1903.
Shanghai World Financial Center
Rakennuksen yläosassa on suuri puolisuunnikkaan muotoinen aukko. Sen oli tarkoitus olla ympyränmuotoinen kiinalaisen arkkitehtuurin perinteisen aiheen kuuportin mukaan. Koska rakennuttaja Mori Building Company on japanilainen, pyöreästä reiästä kuitenkin luovuttiin, koska se saattoi tuoda kiinalaisille mieleen Japanin lipun.
Saint Vincent ja Grenadiinien lippu
Saint Vincent ja Grenadiinien lippu otettiin käyttöön 21. lokakuuta 1985. Sen mittasuhteet ovat 2:3. Keskellä lippua on kahden kapeamman kentän välissä leveä keltainen kenttä. Tangon puolella sijaitseva kenttä on sininen ja liehuvan puolella oleva puolestaan vihreä. Lipun keskikentässä on kolme V-kuvion Saint Vincentin mukaan muodostavaa vihreää timanttia. Timantit viittaavat saarten lempinimeen Antillien jalokivet. Sininen väri kuvaa merta ja taivasta. Keltainen kuvaa Grenadiinien kultaisia hiekkarantoja, ihmisten sydämellisyyttä ja iloista luonnetta. Vihreä puolestaan kuvaa ihmisten kestävää elinvoimaisuutta ja Saint Vincentin rehevää kasvillisuutta. Myös lipusta käytetään lempinimeä Jalokivet.
Leijonahunaja
Kirjassaan Grossman käy läpi Raamatun kertomusta Simsonista ja esittää taustalla olevia motiiveja ja syitä tapahtumiin. Hän sanoo jo heti alussa, että hänen tulkintansa poikkeaa perinteisistä tulkinnoista.
Osijekin taistelu
Taistelu
Jo 27. kesäkuuta 1991 serbipanssarit ajoivat kaupungin läpi tuhoten autoja tieltään, ja illalla kasarmista ammuttiin mielenosoitusta. Tällöin haavoittui 18 ihmistä. Heinäkuun loppupuolella Osijekiin kohdistui jonkin verran tulitusta.
Serbien vallattua Vukovarin marraskuussa 1991 he keskittivät tulituksen Osijekiin. . Osijekiin pakeni ihmisiä Vukovarista.
Laulajan taival
Laulajan taival sai jatkoa vuonna 1988, kun julkaistiin Laulajan taival 2.
Andrés Manuel López Obrador
Andrés Manuel López Obrador (s. 13. marraskuuta 1953 Macuspana, Tabasco, Meksiko) on meksikolainen poliitikko ja maan nykyinen presidentti. Hän toimi vuosina 2000–2005 Meksikon liittovaltiopiirin (Distrito Federal) päällikkönä (eli maan pääkaupungin Méxicon ”pormestarina”). Vuonna 2006 hän hävisi presidentinvaalit täpärästi ja kiistanalaisesti vastaehdokkaalleen Felipe Calderónille. Vuoden 2012 presidentinvaalit hän hävisi Enrique Peña Nietolle.
Prahan eläintarha
Prahan eläintarha on 45 hehtaarin kokoinen, ja siellä on edustettuina noin 1 960 eläintä ja 360 eri nisäkäs-, lintu- ja matelijalajia. Eläintarhassa on kasvatettu runsaasti uhanalaisiksi luokiteltuja przewalskinhevosia ja eläintarha on johtanut niiden luontoonpalautusprojektia Mongoliaan.
Marxilainen filosofia
Marxilainen filosofia on mannermaisen filosofian eri suuntauksista selkeimmin omaksi nykyfilosofian koulukunnakseen eroteltava aate. Se kumpuaa suurimmaksi osaksi Karl Marxin sekä Friedrich Engelsin kirjoituksista. Marxilaista filosofiaa jatkoivat omalta osaltaan Neuvostoliiton ja muiden sosialististen maiden akateeminen maailma sekä esimerkiksi Frankfurtin koulukunta.
Marxilaisia filosofeja ja koulukuntia
thumb|[[Friedrich Engels]]
Kansaneläkelaitoksen juttu
Korkein oikeus kumosi myöhemmin erottamiset katsoen asianomaisten menetelleen vain varomattomasti. Korkein oikeus katsoi, että kun "eräät valtionjohtoiset yhtiöt, julkiset laitokset ja valtiokin olivat myöntämällä edullisia lainoja avustaneet palveluksessaan olevia asuntojen hankkimisessa ja että ... tarkastajat ... olivat toukokuussa 1956 ilmoittaneet mielipiteenään, että koulutetun työvoiman pysyttämiseksi eläkelaitoksen palveluksessa asuntoedun järjestäminen henkilökunnalle oli tärkeätä, [Sukselainen, Hiltunen, Sumu ja Kuuskoski muun muassa] ovat saattaneet olla siinä käsityksessä, että heillä on oikeus menetellä kerrotun tavoin, mutta heidän ... olisi pitänyt käsittää, ettei heillä ollut oikeutta antaa selostettuja etuja eläkelaitoksen kustannuksella ..." .
Bilin
Biliniä on kirjoitettu etiopialaisella etiopialaisella kirjaimistolla 1800-luvulta lähtien. Vuonna 1993 Eritrean hallitus perusti komitean standardoimaan kielen kirjoitusta latinalaisilla kirjaimilla.
Käsite
Käsitteiden määrittely
Asiallisessa keskustelussa käsitteet täytyy määritellä aivan samoin kuin tieteellisessä ja lakitekstissä. Jotta puhutaan samasta asiasta ja jotta ongelmiin olisi mahdollisuuksia löytää ratkaisuja keskustelulla, kaikille osallistujille täytyy olla selvää mikä käytettyjen sanojen merkitys on. Sikäli kuin käsitteitä ei määritellä, oletetaan vaihtelevalla riskillä, että yleistieto käsitteistä riittää.
Jokipaju
Jokipajua voidaan käyttää koristekasvina, ja sen versoja voi käyttää punontaan.
Jokipaju on luokiteltu Suomessa silmälläpidettäväksi lajiksi.
Sykloalkaanit
thumb|Syklobutaanin rakenne
Sykloalkaanit ovat hiilivetyjä, joissa on hiiliatomeista (C) muodostunut yksi tai useampi rengasrakenne. Renkaan hiilet ovat alkaanien tapaan kytkeytyneet toisiinsa yksinkertaisella kovalenttisella sidoksella. Etuliite syklo kuvaa yhdisteen rengasrakennetta. Rakenteeltaan yksinkertaisin sykloalkaani on kolmesta hiiliatomista muodostunut rengasrakenne eli syklopropaani C3H6. Sykloalkaanien yleiskaava on sama kuin alkeeneilla CnH2n.
Useita viisi- ja kuusihiilisiä rengasyhdisteitä tunnettiin jo 1800-luvun lopulla, mutta niitä pienempiä tai suurempia rengasyhdisteitä ei yrityksistä huolimatta ollut havaittu tai kyetty valmistamaan. Saksalainen kemisti Adolf von Baeyer esitti 1885 jännitysteoriassaan, että pienet ja suuret rengasrakenteet olisivat mahdottomia hiilen tetraedrisen tavan vuoksi muodostaa noin 109° kulmia. Esimerkiksi kolme hiiltä sisältävän syklopropaanin hiilien väliset kulmat ovat vain 60°, joten sillä olisi valtavasti kulmajännitystä. Koska kulma poikkeaa 109°-60°=49° suuresti ideaalikulmasta, yhdiste olisi äärimmäisen helposti reagoiva. Myös syklobutaanilla (109°-90°=19°) olisi voimakkaasti kulmajännitystä, mutta syklopentaanilla käytännössä ei (109°-108°=1°). Sykloheksaaninkin kulmajännitys (109°-120°=11°) olisi vielä melko pieni, mutta sykloheptaani (109°-128°=19°) ja sitä suuremmat sykloalkaanit olisivat suurten kulmajännitystensä vuoksi mahdottomia.
Tuomo Kattilakoski
Tuomas (Tuomo) Aapo Antero Kattilakoski (s. 31. tammikuuta 1933 Kannus) on suomalainen äänisuunnittelija ja elokuvamiksaaja.
Trianonin rauha
Ensimmäinen maailmansota ja kaksoismonarkia
Venäjän bolševikkihallituksen kanssa tehdyn Brest-Litovskin rauhan jälkeen Itävalta-Unkarille jäi vain kaksi rintamaa Balkanilla ja Pohjois-Italiassa. Sotilaallinen tilanne oli kohentunut, mutta maalla oli vakavia taloudellisia ja sisäisiä ongelmia. Teollinen tuotanto ja maatalous ei enää kyennyt vastaamaan maan ja väestön tarpeisiin. Lokakuun vallankumous innoitti työväenliikkeen vallankumousaatetta. Huhtikuussa 1918 Roomassa järjestettiin kongressi, jossa Jugoslavian, Tšekkoslovakian ja Puolan kansalliskomiteat, sekä maanpaossa eläneet serbien ja romanialaisten edustajat vaativat täydellistä itsenäisyyttä. Lisäksi erillisrauhan mahdollisuudesta luopuneet ympärysvallat ilmoittivat kesäkuussa, että Puolan ja Tšekkoslovakian itsenäisyys kuului niiden sodanpäämääriin. 4. lokakuuta 1918 Itävalta-Unkari pyysi aselepoa ja rauhanneuvotteluiden aloittamista. Neuvottelut haluttiin aloittaa Wilsonin 14 kohdan ohjelman pohjalta, mutta Yhdysvallat ilmoittikin nyt, että kaksoismonarkian kansojen tuli itse päättää kohtalostaan. 28. lokakuuta tšekit julistautuivat itsenäiseksi ja kaksi päivää myöhemmin heihin liittyivät slovakit. Kroatian maapäivät päätti puolestaan eroavansa Unkarista. Unkarissa käynnistyi lokakuussa niin sanottu krysanteemivallankumous. Monarkian tunnukset asuistaan irti repineet vallankumoukselliset sotilaat miehittivät pääkaupungin avainkohdat. Kaksoismonarkian viimeiseksi merkittäväksi eleeksi jäi aselevon allekirjoittaminen Padovassa 3. marraskuuta. Kaarle IV luopui vallasta 11. marraskuuta ja 16. marraskuuta istuntoon kokoontunut kansallisneuvosto julisti Unkarin itsenäiseksi tasavallaksi.
Ezra Pound
Opinnot ja muutto Lontooseen
Pound muutti synnyinpaikkakunnaltaan Haileysta lapsena vanhempiensa kanssa Philadelphiaan. Poundin kerrotaan jo 15-vuotiaana tienneen, että hän haluaa ryhtyä runoilijaksi. Hän opiskeli muun muassa Pennsylvanian yliopistossa, jossa hän opiskeli ranskaa, italiaa, muinaisenglantia ja latinaa ja sai MA-arvon vuonna 1906.
Yhteiskunnallinen herääminen
Pound jätti Englannin lopullisesti 1920 ja asui jonkin aikaa Välimerenmaissa ja Pariisissa ja asettui sitten pieneen italialaiseen Rapallon kaupunkiin.
Moottorivaunu
Aiheesta muualla
Multiple unit Rame automotrice Elettrotreno Motorvonat Treinstel 動力分散方式 Zespół trakcyjny Рельсовый автобус
Postimees
Historia
Neuvostovallan päätyttyä Jaan Tõnissonin poika Heldur Tõnisson sai palautetuksi lehden Tõnissonin suvulle, ja se siirtyi hänen haltuunsa yli 90-prosenttisesti. Hän myi yhtiön norjalaiselle Schibsted-konsernille. Omistajuutensa aikana Heldur Tõnisson ei osallistunut lehden tekemiseen eikä käynyt Virossa lähdettyään maasta 1943.
Spandau (hallintoalue)
Historia
Myös suosittu brittibändi Spandau Ballet on lainannut nimensä Spandaulta.
Intiansarvikuono
Koko ja ulkonäkö
Sen nahka on väriltään harmaanruskea ja jopa 2 cm paksu. Sekä uros- että naarassarvikuonolle kasvaa sarvi, joka voi olla runsaan 50 cm:n pituinen.
Turkmenistan
Turkmenistan (, ”turkmeenien maa”, käytetään joskus epävirallista muotoa Turkmenia) on valtio Keski-Aasiassa.
Tiina Lillak
Ura ja saavutukset
Lillak oli 1980-luvun alusta sen puoleenväliin saakka maailman parhaita naiskeihäänheittäjiä. Hänestä alkoi suomalaisen naiskeihäänheiton arvokisamenestys.
Turkmenistan
Maantiede
thumb|Turkmenistan satelliittikuvassa
Historia
Turkmenistan kuului 500-luvulla persialaiseen sassanidien valtakuntaan. Sen romahtaessa 600-luvun alussa valta siirtyi arabeille, joiden valtapiirin keskukseksi muodostui ensin sadan vuoden ajaksi Syyrian Damaskos. Turkmeenit saapuivat vasta 1000-luvulla. Tšingis-kaani valtasi alueen 1200-luvulla. Turkmenistan on osa laajaa historiallista turkinsukuisten kansojen asuttamaa Turkestanin aluetta Keski-Aasiassa. Mongolien levittäytyessä alueelle turkinsukuiset kansat joutuivat siirtymään, ja näin syntyi uusia heimoja ja ryhmittymiä.
Talous
Maalla on myös huomattavat maakaasuvarat ja öljyvaranto. Maakaasun myynti Kiinaan tuo 35 % maan vientituloista. Kaasuputkia on suunniteltu vedettäviksi myös Eurooppaan ja Intiaan.
Tiina Lillak
Ura ja saavutukset
Seuraavan vuoden olympialaisissa Los Angelesissa 1984 Lillak saavutti tuloksella 69,00 hopeaa, vaikka takana oli vaikea kausi: ennen elokuun kisoja Lillak oli pystynyt osallistumaan ainoastaan kolmeen kilpailuun (kaikki toukokuussa). Seuraavat arvokisat EM-kisat kesällä 1986 toivat neljännen tilan tuloksella 66,66. Kesän 1987 MM-kisoissa oli tuloksena rikkonaisen kauden jälkeen kuudes tila.
Levyjarru
Jarrulevy
thumb|[[Lentokoneen levyjarru]] Ajoneuvoissa on käytössä levyjarrujärjestelmä, jossa on yksi jarrulevy/pyörä ja sen päällä jarrusatula, jonka sisällä olevat jarrupalat painautuvat jarruttaessa levyä vasten muuttaen pyörimisenergian lämmöksi. Jarrulevy on levyjarruissa oleva metallinen kiekko, jonka keskikohta (kiinnityspinta) on yleensä eri tasossa. Jarrulevy on kiinnitetty pyörännapaan yleensä pyörien omilla pulteilla, levyssä on tavallisesti kuitenkin kiinnitysruuvi, joka pitää levyn paikallaan renkaanvaihdon yhteydessä. Jarrulevy voi olla jäähdytetty, jolloin sen kitkapintojen välissä on jäähdytyskanavia. Jäähdytetty jarrulevy on huomattavasti paksumpi kuin jäähdyttämätön. Urheiluautoissa käytetään myös hiilikuitukeraamisia jarrulevyjä metallisten sijaan niiden keveytensä vuoksi.
Lentokoneissa käytetään monilevyjarruja, joissa useamman jarrulevyn ja kitkalevyn pakka kasaan painautuessaan saa aikaan liikkeen hidastumisen.
Autoissa levy on usein terästä, mutta se voi olla myös hiilikomposiittia urheilu- ja kilpa-autoissa kuten Formula 1 -autoissa.
Jarrusatula
Jarrujärjestelmiä on kahdenlaisia: kelluvia ja pysyviä. Kelluvassa jarrussa jarrusatula liikkuu vapaasti liukutappien varassa, jarrumäntä työntää sisempää jarrupalaa jarrulevyä vasten, liukutappien ansiosta myös ulompi pala painatuu levyä vasten. Pysyvissä jarruissa jarrusatula on kiinnitetty runkoon tai olka-akseliin ja jarrusatula pysyy paikallaan. Tässä jarrusatulassa on molemmilla puolilla kaksi mäntää molemmilla puolilla levyä, kun painetaan jarrupoljinta tai kahvaa jarrunesteen sisältämä hydraulinen voima liikuttaa jarrusatulan mäntiä ja painaa jarrupaloja levyyn, männän tiivisteet toimivat "palautusjousina", kun poljin tai kahva päästetään irti.
Strøget
Yhteisnimitystä Strøget alettiin mainituista kaduista käyttää 1800-luvun lopulla. Kävelykaduksi Strøget luotiin 1960-luvulla, kun ajoneuvot alkoivat saada merkittävää jalansijaa Kööpenhaminan vanhankaupungin kaduilla. Paikallispoliitikot halusivat säästää osan kaduista ainoastaan jalankulkijoille.
José Bové
José Bové (11. kesäkuuta 1953 Talence, Gironde, Ranska) on ranskalainen poliitikko ja maanviljelijä. Hänet valittiin Euroopan parlamenttiin vuoden 2009 vaaleissa Europe Écologien listalta. Euroopan parlamentissa Bové on maatalouden ja maaseudun kehittämisen valiokunnan varapuheenjohtaja.
Sinfonia nro 9 (Bruckner)
Sinfonia nro 9 d-molli on Anton Brucknerin viimeinen sinfonia. Teos on sävelletty vuosina 1887–1896. Kantaesitys oli vuonna 1903. Bruckner omisti sinfonian "rakkaalle Jumalalle" ("den lieben Gott"). Sinfonian finaali jäi keskeneräiseksi.
José Bové
Bové on ollut mukana Via Campesinassa, globalisaatiokriittisessä liikkeessä ja perustamassa Attacia. Vuonna 2007 hän oli presidentinvaaliehdokas Ranskassa.
Phil Anselmo
Aiheesta muualla
Phil Anselmo - Viralliset kotisivut
Seychellienkutoja
Seychellienkutoja (Foudia sechellarum) on kutojien heimoon kuuluva varpuslintu.
Kehä I
Kehä I:n jatkeena voidaan pitää Itäväylältä Vuosaareen johtavaa Meripellontietä ja Vuotietä.
Historia
Kehä I on pääkaupunkiseudun ruuhkaisin tie aamu- ja iltapäiväruuhkan aikana. Tien länsi- ja itäpään useat liikennevalo-ohjatut tasoliittymät aiheuttavat pitkää jonoutumista. Lisäksi yleinen autoliikenteen kasvu aiheuttaa yhä kasvavaa ruuhkautumista. Helsingin kaupungin liikennelaitos on asettanut tavoitteekseen parantaa Kehä I:n palvelualueen poikittaisia joukkoliikenneyhteyksiä.
Mestarintunneli
Mestarintunnelin rakentaminen alkoi vuonna 2008. Se oli Liikenneviraston, Uudenmaan elinkeino-, liikenne- ja ympäristökeskuksen (ELY) sekä Espoon kaupungin yhteishanke, jossa Vallikalliossa Rantaradan pohjoispuolella Kehä I siirrettiin kahdeksankaistaiseen kaksoistunneliin (4 kaistaa kumpaankin suuntaan). Noin 500 metriä pitkä tunneli eheyttää kaupunkirakennetta Espoon suurimmassa aluekeskuksessa mahdollistamalla toimisto- ja asuintalojen rakentamisen nykyisen ajoradan paikalle. Samalla melu- ja pölyhaitat viereisillä kerrostaloalueilla vähenevät merkittävästi.
Espoon raja – Hämeenlinnanväylä
Vaalikaudella 2011–2015 myönnettiin rahoitus lisäkaistoille välillä Espoon raja – Vihdintie ja Hämeenlinnanväylän eritasoliittymän pikaparannustoimenpiteille. Työt alkoivat maaliskuussa 2016 puiden kaadoilla. Espoon rajan ja Hämeenlinnanväylän välille rakennettiin lisäkaistoja sekä parannettiin melutorjuntaa ja kevyen liikenteen yhteyksiä.
Harvey Nichols
thumb|Harvey Nichols -tavaratalo [[Lontoossa.]] Harvey Nichols on brittiläinen tavarataloketju. Sen juuret ovat Benjamin Harveyn vuonna 1813 Lontoon Knightsbridgeen avaamassa liinavaatekaupassa. Harvey Nicholsin Knightsbridgen nykyisen tavaratalon rakennustyöt aloitettiin 1880-luvulla. Ketjun omistaa hongkongilainen liikemies Dickson Poon.
Aiheesta muualla
Harvey Nichols
Pillory
Pillory on yhdysvaltalainen teknisen death metalin yhtye, joka perustettiin vuonna 2003 Bostonissa, Massachusettsissa. Yhtye solmi levytyssopimuksen Unique Leader Recordsin kanssa vuonna 2005, ja esikoisalbumi No Lifeguard at the Gene Pool ilmestyi saman vuoden heinäkuussa.
Suicide Season: Cut Up!
Suicide Season: Cut Up! on brittiläisen Bring Me the Horizon -yhtyeen remixlevy aiemmasta Suicide Season -levystä. Kyseessä on samat kappaleet, mutta levyllä on niistä eri yhtyeiden uudelleenmiksaamat versiot. Levy ilmestyi Britanniassa 2. marraskuuta 2009. Levyllä esiintyy esimerkiksi Tek-One, Sonny Moore (nykyisin Skrillex), Robot Sonic, Ben Weinman The Dillinger Escape Planistä, Utah Saints ja Shawn Crahan Slipknotista.
Anne Brunila
Anne Maritta Brunila (s. 31. elokuuta 1957 Kankaanpää) on suomalainen ekonomisti. Brunila on mm. Sampo-konsernin, Koneen, Sanoman ja Stora Enson hallitusten jäsen.
Hän toimi myös vuodet 2014-2016 Svenska handelshögskolanin kolmevuotisessa osa-aikaisessa "Professor of Practice" -tehtävässä.
Kuubalainen rumba
Instrumentit
Kuubalaisessa rumbassa on käytetty mm. kynttilälaatikoita quintona eli soolorumpuna ja kapakalalaatikkoa tumbadorana eli säestävänä rumpuna niitten soinnin vuoksi. Näitten lisäksi käytettiin tuoleja, laatikoita, lusikoita ja pulloja rumban instrumentteina.
Anne Brunila
Yksityiselämä
Vuosina 2003–2008 Brunila oli naimisissa Keravan ja Jyväskylän kaupunginjohtajana toimineen diplomi-insinööri Pekka Kettusen kanssa. Brunilalla on aiemmasta suhteestaan aivovammainen lapsi.
Varre Vartiainen
Tomi "Varre" Vartiainen (s. 30. syyskuuta 1974 Helsinki) on suomalainen kitaristi. Hän on ollut Leningrad Cowboysin jäsen vuodesta 2000.
Keinotekoinen saari
Keinotekoisia saaria on tehty jo 2000 vuoden ajan. Aluksi niitä tehtiin tulvaherkille alueille. 1500-luvulta alkaen keinotekoiset saaret olivat Euroopassa jo yleistymässä, ja 2000-luvulla niitä rakennetaan jo kautta maailman. Nykyisin tekosaaria on alettu rakentamaan jo kauemmaksikin rannasta. Kiina on 2010-luvulla rakentanut lukuisia tekosaaria kiistellylle Etelä-Kiinan merelle.
Liisa Akimof
Liisa Tuulikki Akimof (s. 14. helmikuuta 1962 Helsinki) on suomalainen laulaja-lauluntekijä, tuottaja ja Production House -yhtiön toimitusjohtaja.
Oopiumiunikko
Koristekasvina
Oopiumiunikko on yleinen ja perinteinen koristekasvi, jota on kasvatettu kauniiden kukkiensa ja koristeellisten kotiensa vuoksi. Suomessa oopiumiunikon viljeleminen koristekasvina on laillista, mutta viljely tai viljelyn yritys käytettäväksi huumausaineena tai sen raaka-aineena on rikoslain 50:1 § mukaan huumausainerikos.
Päihdekasvina
pienoiskuva|243px|Oopiumiunikon viljelyalueet. Erityisesti oopiumiunikon maitiaisnesteessä on yhdisteitä, joita käytetään päihteinä. Kasvin sato korjataan noin viikko terälehtien putoamisen jälkeen. Kodan kylkeen tehdään varovaisia viiltoja, joka saa valkean maitiaisnesteen valumaan kodan pintaan. Kuivunut maiti sisältää lajikkeesta riippuen 20–35 % ainakin kolmeakymmentäviittä eri alkaloidia, joista 4–21 % on morfiinia, 4–8 % noskapiinia, 0,8–2,5 % kodeiinia, 0,5–2,5 % papaveriinia ja 0,5–2 % tebaiinia. Yhdestä kodasta saatavan oopiumin määrä vaihtelee 10–100 milligramman välillä mutta keskimäärin kodasta saadaan 80 milligrammaa oopiumia. Saadusta morfiinista ja kodeiinista voidaan jalostaa heroiinia.
Pierre Choderlos de Laclos
Elämänvaiheet
De Laclos erosi armeijasta ja siirtyi 1788 sihteeriksi Orléansin herttua Ludvig Filip II:n palvelukseen. Hän liittyi vuoden 1795 jälkeen Napoleonin kannattajiin ja sai vastavalitulta konsuli Napoleonilta vuonna 1800 uudelleen nimityksen prikaatinkenraaliksi. Napoleonin hallintokaudella hänestä tuli myös Etelä-Italian tykistön päätarkastaja 1803.
Oiva Olenius
Oiva Oskar Olenius (16. syyskuuta 1890 Helsinki – 23. elokuuta 1968) oli suomalainen jääkärikenraali (jalkaväen). Hänen vanhempansa olivat työnjohtaja Johan Olenius ja Justiina Marjamäki Karijoen Pääroosista. Hänet vihittiin avioliittoon vuonna 1921 Brita Sigrid Ingeborg Alice Nydahlin kanssa.
Top Secret – huippusalaista
Vastaanotto
Video-oppaassa vuodelta 1994 Asko Alanen kirjoitti Top Secretin ”gagtulituksen tuiskivan tuhlailevasti” ja antoi elokuvalle täydet viisi tähteä. Helsingin Sanomien tv-sivulla 1987 Mikael Fränti taas ilmaisi inhonsa ZAZ-kolmikon huumoria kohtaan ja kirjoitti, ettei pitänyt edes Hei, me lennetään! -menestysfarssista. Hänestä Top Secret – huippusalaista on väkinäinen satiiri iänikuisista rautaesirippu-ennakkoluuloista, ja erityisen ällöttävänä hän piti Elvis-tyyppisen rocktähden nostamista maailmanrauhan airueksi.
Napalävistys
Napakoru
Napakoru on lävistyskoru, jonka tapin toisessa tai molemmissa päissä sijaitsee kierteellä kiinnitettävä pallo tai muu koriste. Korun pituus vaihtelee välillä 8–12 millimetriä, ja yleisin paksuus on 1,6 millimetriä. Napakorujen valikoima on nykyään suuri, ja niissä voi olla erilaisia roikkuvia koristeita, korukiviä tai ketjuja. Napalävistyksessä voi käyttää myös renkaita, "hevosenkenkiä" tai kaarevia koristeita (curved barbell) eli ns. banaaneja.
Kultapiispa
Levinneisyys
Kultapiispaa tavataan luonnonvaraisena laajalla alueella Saharan eteläpuolisessa Afrikassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Roberto Acuña
Acuñan lempinimi on El Toro ("Härkä").
Jannica och dockvagnen
thumb|Jannica och dockvagnen. Jannica och dockvagnen (”Jannica ja nukenvaunut”) on ruotsalaisen kuvanveistäjän Gunnel Friebergin suunnittelema taideteos. Se pystytettiin vuonna 1986 Tukholman Södermalmin kaupunginosaan.
Gideon Ezra
Ezra oli ollut koko ikänsä kova tupakoitsija, mutta elämänsä viimeisenä vuotena hän panosti tupakanvastaiseen toimintaan. Häneltä oli diagnosoitu keuhkosyöpä 2010, ja hän kuoli toukokuussa 2012. Akram Hasson nousi Knessetiin hänen tilalleen.
Goldwasser-Micali
Avaimen generointi
GM-järjestelmän moduuliluku generoidaan samalla tavalla kuin RSA-järjestelmässä.
Julkinen avain muodostuu lukuparista (N, z). Salaisen avaimen muodostaa puolestaan tekijöihinjako (p, q).
Jean Echenoz
Echenoz kuuluu Ranskan Raamatunkäännöskomiteaan, joka julkaisi vuonna 2001 uuden käännöksen Raamatusta.
Ze’ev Boim
thumb|Ze’ev Boim Ze’ev Boim (, 30. huhtikuuta 1943 Jerusalem – 18. maaliskuuta 2011 Milwaukee, Yhdysvallat) oli israelilainen Likud- ja Kadima-puolueita edustanut poliitikko. Viimeksi hän oli asuntoministerinä Ehud Olmertin hallituksessa. Hänellä on kolme lasta.
Geri Halliwell
Tausta
Geri näytteli myös elokuvassa Crank 2: High Voltage pienen osan Karen Cheliosina.
Sooloura
Halliwell on myös tunnettu hyväntekeväisyystyöstään muun muassa rintasyövän ehkäisemiseksi. Vuonna 1998 Halliwell nimitettiin YK:n hyväntahdonlähettilääksi taistelemaan turvaseksin puolesta.
Koodekki
Sanana koodekki on laina englannin termistä codec (compressor, decompressor tai coder,decoder, jotka tarkoittavat suomeksi koodaajaa tai koodinpurkajaa). Sen lisäksi etenkin Microsoft Windows -käyttöjärjestelmän suomennoksessa käytetään termiä pakkauksenhallinta.
Susanna Penttilä
Susanna Penttilä (s. 13. huhtikuuta 1972 Pori) on yrittäjä, joka pitää Férrer-muotiliikettä Helsingin Korkeavuorenkadulla. Penttilä oli vain 19-vuotias avatessaan Korkeavuorenkadun liikkeensä. Penttilästä tuli julkisuuden henkilö keväällä 2004 poseerattuaan yhdysvaltalaisessa Playboyssa. Hän on neljäs suomalainen nainen, joka on esiintynyt Playboy-konsernin lehdissä, ja hän on esiintynyt yhteensä kuudessa Playboy-lehdessä.
Reidar Suomenrinne
pienoiskuva|upright|Reidar Suomenrinne Reidar Suomenrinne (16. syyskuuta 1931 Nuorgam – 24. kesäkuuta 1974 Bodø) oli saamelaisvaltuuskunnan ensimmäinen puheenjohtaja. Hän oli ammatiltaan opettaja ja kuollessaan myös Utsjoen kunnan esimies.
Messukylän koulu
Messukylän koulu on vuonna 1886 perustettu alakoulu Messukylässä Itä-Tampereella. Messukylän koulun lähellä sijaitsee 1500-luvulla rakennettu Tampereen vanhin rakennus Messukylän vanha kirkko. Joulukuussa 2013 koulussa opiskeli 295 oppilasta 13 luokassa. Koulussa oli tuolloin 20 opettajaa.
In Absentia (albumi)
In Absentia on brittiläisen Porcupine Tree -yhtyeen seitsemäs studioalbumi. Se julkaistiin 24. syyskuuta 2002. Albumi oli yhtyeen ensimmäinen Lava Records -levy-yhtiön alaisuudessa tehty, ja se toi yhtyeelle huomattavasti lisää suosiota. Albumilla Porcupine Treen musiikki on hieman raskaampaa kuin aiemmilla yhtyeen levyillä, ja vaikutukset metallimusiikista ovat havaittavissa. Osaltaan tähän saattoi vaikuttaa Steven Wilsonin työskentely ruotsalaisen Opeth-yhtyeen kanssa.
Bergamo
Historia
1796 Napoleon teki lopun venetsialaisten valtakaudesta. Ranskalaisten johdolla perustettiin lyhytikäinen Bergamon tasavalta (Repubblica Bergamasca). Napoleonin kukistuttua Bergamo siirtyi Itävallan alaisuuteen Wienin kongressin päätöksellä. 1848 bergamolaiset kapinoivat itävaltalaisia vastaan. Bergamoon rakennettiin rautatie 1857.
Vuoden 2020 koronaviruspandemia iski voimakkaasti Bergamoon.
Blomberg–Fritsch-kriisi
Hossbachin konferenssi
Hitler aloitti vetoamalla Saksan kansan elintilan puutteeseen ja tarpeeseen laajentaa valtakunnan alueita. Ensimmäisiksi laajennuksen kohteiksi hän mainitsi Tšekkoslovakian ja Itävallan ja ensimmäinen laajennussota tulisi tarvittaessa käydä jo seuraavana vuonna, mutta viimeistään vuoteen 1943 mennessä. Saksan eteneminen riippuisi osittain Yhdistyneen kuningaskunnan ja Ranskan asenteesta ja toimista, sillä Hitler varoi joutumista niin sanottuun kahden rintaman sotaan. Britannian ja Ranskan varalta hän esitti kolme vaihtoehtoista strategista suunnitelmaa. Edelleen Hitler puhui tarpeesta saavuttaa autarkia, taloudellinen omavaraisuus ja riippumattomuus sodankäyntiä silmällä pitäen.
Fritsch-kriisi
Fritschin kollegat alkoivat tutkia tapausta omin päin, ja pian selvisi, että Otto Schmidtin kiristyksen kohteeksi joutunut mies oli todellisuudessa ollut ratsumestari von Frisch eikä suinkaan kenraali von Fritsch. Hermann Göring keskeytti 10. maaliskuuta pidetyn ensimmäisen sotaoikeuden istunnon, jossa von Fritschin siveettömyyssyytöksiä käsiteltiin, vedoten kiristyneeseen tilanteeseen Itävallan suunnalla – Anschluss eli Itävallan yhdistämisen Saksaan tapahtui 12. maaliskuuta. 18. maaliskuuta pidetyssä toisessa sotaoikeuden istunnossa Otto Schmidt peruutti aikaisemman tunnistuksensa ja sanoi, että Gestapo oli painostanut hänet väärään todistukseen. Fritsch vapautettiin kaikista syytteistä, ja hänestä tehtiin vanhan tykistörykmenttinsä kunniaeversti. Fritsch kaatui Puolan offensiivissa Varsovan lähellä Pragassa. Useiden todistajien mukaan Fritsch asettui tietoisesti kuolemanvaaraan vihollisen tulituksessa.
Taj Mahal
Rakentaminen
Shah Jahanin kerrotaan valinneen mausoleumin paikan yhtäältä sen kauneuden vuoksi ja toisaalta koska sinne oli näkymä Agran linnoituksesta.
Mitat
Mauseleumi on kahdeksankulmio, jonka pohjamitat ovat 57 × 57 metriä. Se on 6,7 metriä korkealla alustalla, jonka leveys on 295 × 111 metriä. Alustan kulmiin pystytetyt minareetit ovat korkeudeltaan 42 metriä. Kupolin halkaisija on leveyssuunnassa 18 metriä ja pystysuunnassa 25 metriä, ja se kohoaa 65 metrin korkeuteen. Kupolin huipulla on kattokoriste, jonka kanssa rakennuksen korkeus on 73 metriä.
Nykyisin
Taj Mahalia pidetään indoislamilaisen arkkitehtuurin suurimpana saavutuksena niin arkkitehtuurinsa, puistojensa kuin pintojensa kauniiden koristelujenkin kannalta.
Lahdenväylä
Lahden moottoritiellä on Suomen pisin yhtämittainen 120 km/h:n nopeusrajoitusalue kesäaikaan: se alkaa Kehä III:n liittymästä ja jatkuu Heinolaan Lusin suoran alkuun. Lahdenväylä on vilkkaimmillaan Porvoonväylän ja Kehä I:n liittymien välillä (80 000 ajoneuvoa vuorokaudessa). Lahdenväylä muodostaa osan Norjan Vardøsta Helsinkiin, Gdanskiin ja edelleen Kreikan Kreetan saaren Siteíaan johtavaa eurooppatietä E75.
Pieni Katekismus (Strindberg)
Suomeksi teos ilmestyi vuonna 1981 Love Kirjojen kustantamana. Suomennos on Rauno Ekholmin.
Venusta tutkineet avaruusluotaimet
1990-luvun ohilennot
Useat muihin Aurinkokunnan osiin matkalla olleet luotaimet ovat kulkeneet Venuksen ohitse käyttäen planeetan painovoimaa eräänlaisena linkona lisävauhdin saamiseksi. Tällaisia luotaimia ovat olleet muun muassa Jupiteriin matkalla ollut Galileo sekä Saturnukseen matkannut Cassini-Huygens, joka teki kaksi ohilentoa. Tutkiessaan Venuksen lähettämää radiosäteilyä se ei havainnut lainkaan korkeataajuisia radioaaltoja (0,125–16 MHz), jotka normaalisti yhdistetään salamointiin. Havainto on siten ristiriidassa Venera-laskeutujien mittaustulosten kanssa. On mahdollista, että salamointi tapahtuu matalammilla taajuuksilla kuin Maassa, sillä alle yhden megahertsin taajuiset radiosignaalit eivät pysty läpäisemään Venuksen ionosfääriä. Galileo havaitsi merkkejä salamoinnista, mutta koska luotain ohitti Venuksen 60 kertaa Cassinia kauempaa, ovat sen tulokset arvoltaan vähäisempiä.
Corrado Fabi
Karting
Fabi aloitti kilpa-ajajan uransa ajamalla kartingia 12-vuotiaana ja voitti vuonna 1973 Torneo Industrie 100-kuutioisten mestaruuden. 14-vuotiaana hänestä tuli Birel-tehtaan kilpakuljettaja ja ajoi 100-kuutioisten maailmanmestaruussarjassa vuonna 1977.
Uppsala
Uppsala (, vanh. ja aik. Upsala) on Ruotsin neljänneksi suurin kaupunki (taajama) ja sijaitsee noin 70 kilometriä pohjoiseen Tukholmasta. Kaupunki on tunnettu Ruotsin ja Pohjoismaiden vanhimmasta yliopistosta, Pohjoismaiden suurimmasta tuomiokirkosta sekä modernin kasvitieteen isästä, Carl von Linnéstä. Uppsala on samannimisen Uppsalan kunnan keskustaajama.
Kristillinen aika
Kaupungista muodostui vahva kristillinen keskus vuonna 1164, kun sinne perustettiin Ruotsin valtakunnan arkkipiispanistuin. Sen tuomiokirkon tuhouduttua tulipalossa uutta alettiin 1200-luvulla rakentaa Östra Arosin alueelle. Tuolloin Östra Arosille myönnettiin nimi Uppsala, ja alkuperäinen Uppsala nimettiin Vanhaksi Uppsalaksi. Goottilainen tuomiokirkko vihittiin virallisesti vuonna 1435.
Uppsalan kaupunginosat
Östra staden
Muunnesointu
Modaaliset muunnesoinnut
Modaalisessa muunnesoinnussa jokin soinnun sävel on korvattu samalta toonikalta alkavan duuri-, molli- tai modaalisen asteikon sävelellä. Tästä esimerkkinä on mollisävellyksen lopettaminen duurisointuun eli niin sanottu Picardin terssi, esimerkiksi C-duurisointu c-mollissa kulkevan kappaleen loppusointuna. Picardin terssiä käytettiin usein 1700-luvulle saakka, koska duurisointu koettiin mollisointua konsonoivampana.
Tulityö
Pelastuslain (379/2011) yleisiä velvollisuuksia koskevan 2. luvun 5. pykälässä Varovaisuus tulen käsittelyssä todetaan, että: ”Ryhdyttäessä tulityöhön tai sellaiseen korjaustyöhön tai muuhun työhön, jonka johdosta tulipalon tai muun onnettomuuden vaara tuntuvasti lisääntyy, on huolehdittava riittävistä varotoimista.”
Tulitöihin liittyviä käsitteitä
Katto- ja vedeneristysalan tulityöt
Cantorin lause
Todistus
Tämähän tarkoittaa määritelmänsä nojalla, että jokaiselle A:n alkiolle x pätee x \in B jos ja vain jos. Millekään x:lle ei päde f(x) = B, eli toisin sanoen B ei kuulu f:n arvojoukkoon. Näin ollen potenssijoukon mahtavuus on suurempi.
Kiviniemi (Haukipudas)
Kiviniemen satama
Veneilysataman palveluihin lukeutuvat tällä hetkellä muun muassa septitankin tyhjennyspiste sekä polttoaineen jakeluasema laitureineen, kuin myös Botnia Marinan veneilypalveluhallin tilat ja veneiden säilytyshallit. Kylän yhdistys pyrkii lisäämään sataman viihtyvyyttä, ja Pohjois-Pohjanmaan TE-keskus on myöntänyt kylän satamahankkeeseen noin 268 000 euroa ja Haukiputaan kunta runsaat 235 000 euroa. Kiviniemi on tunnettu myös veneenrakennustaidoistaan, ja kylässä on edelleen kaksi aktiivisessa toiminnassa olevaa veneenveistämöä.
Elinkeinot
Kiviniemessä työpaikkoja eri toimialoilla on yhteensä yli 130, joista valtaosa keskittyy terveydenhuollon ja sosiaalipalveluiden toimialoille. Kylän työvoimasta suurin osa työskentelee Oulussa.
Kylän asukasyhdistys
Vuosittaiseen Kiviniemen asukasyhdistyksen toimintaan lukeutuvat muun muassa lasten hiihtokilpailut maaliskuussa, nuorten yleisurheilukilpailut elokuussa osana Kellon meripäiviä. sekä kylän yhteinen rantatapahtuma kesäisin. Lisäksi asukasyhdistys ylläpitää Kiviniemen verkkosivustoa ja on mukana kylän kehittämisprojektissa. Näiden toimien turvaamiseksi asukasyhdistys kerää vuosittain myös viiden euron jäsenmaksun.
Kyllikki Virolainen
Avioliitto Johannes Virolaisen kanssa
Eduskunnassa Kyllikki Stenros tutustui tulevaan puolisoonsa Johannes Virolaiseen, joka oli vielä naimisissa Kaarina Virolaisen kanssa; heidän rakkaustarinansa aiheuttikin merkittävää kuohuntaa 1970-luvun lopulla. Johannes Virolainen tiesi itsekin, että hänen avioeronsa herättäisi pahennusta perinteisiä arvoja vaalivan Keskustan puolueväen keskuudessa, mutta sanoi häntä haastatelleelle Lasse Lehtiselle, että ”Kyllikki ei ollut syy avioeroon, vaan seuraus välirikosta”.
Kylätoiminta
Kylätoiminta on asukkaiden omaehtoista toimintaa oman asuinalueensa, yleensä kylän, hyväksi. Kylätoiminta on kansalaisjärjestötoimintaa (ei-valtiollista).
Lähteet
Voimaa kuin pienessä kylässä, Valtakunnallinen kylätoimintaohjelma 2003-2007. Suomen Kylätoiminta ry.
Viivästynyt lihaskipu
Hoito
Helpottavana toimenpiteenä voidaan käyttää kylmä- tai kuumahaudetta. Myös kevyttä venyttelyä suositellaan lihaskipuihin, liiallinen voi pahentaa oireita ja viivyttää niiden poismenoa.
Laura Sippola
Ura
Neljännellä albumillaan Trenkipoika Sippola teki versioi Siionin virsiä ja hartaita rekilauluja. Levy sisältää myös kaksi Sippolan omaa sävellystä: ”Kaunis mieli” ja ”Totuuden Henki”.
Risto E. J. Penttilä
Nuorsuomalaisten puheenjohtajana ja eduskuntaan
Vuonna 1994 Penttilä julkaisi Jaakko Tapanisen ja Janne Jutilan kanssa kirjan, jossa he esittelivät liberaalia yhteiskuntanäkemystä ja visioivat Suomen mahdollisuuksia. Pian kirjan julkistamisen jälkeen perustettiin Nuorsuomalainen puolue, jonka puheenjohtajaksi Penttilä ryhtyi. Nuorsuomalaiset pyrkivät haastamaan suomalaisen yhteiskunnan klassisen liberalismin ajatuksin. Vuoden 1995 eduskuntavaaleissa nuorsuomalaiset saivat läpi kaksi edustajaansa; Risto Penttilän ja Jukka Tarkan. Puolue teki yhteistyötä muun muassa keskustan kanssa, mutta jäi ilman kansanedustajia vuoden 1999 eduskuntavaaleissa. Pian sen jälkeen nuorsuomalaisten toiminta puolueena lakkasi.
Asiantuntija ja tutkija
Penttilä tuli tunnetuksi nuorena kansainvälisen politiikan tutkijana vuonna 1991, kun hän ehdotti YYA-sopimuksen sotilaallisten artiklojen mitätöimistä. Asiasta nousi suuri kohu. Jo ennen tätä Penttilän Oxfordin yliopistoon tekemä väitöskirja oli synnyttänyt keskustelua Suomen puolustuspolitiikasta.
2000-luvulla Penttilä on pyrkinyt asiantuntijaroolissa kyseenalaistamaan suomalaisen hyvinvointiyhteiskunnan tulevaisuuden. Vaihtoehdoksi hän on tarjonnut markkinahenkisempää mallia, jollainen on käytössä muun muassa Virossa ja muissa Baltian maissa. Penttilä on kuulunut yhdessä Elinkeinoelämän keskusliiton johtajan Leif Fagernäsin kanssa näkyvimpiin yrityselämän etujen puolustajiin Suomessa. Keväällä 2004 Penttilä kirjoitti Helsingin Sanomien sunnuntaisivuilla presidentti Tarja Halosen keskittyneen presidenttikaudellaan liikaa maailmanparannukseen ja jättäneen Suomen etujen puolustamisen liian vähälle. Samalla Penttilä kritisoi Suomen perustuslakia siitä, että vallanjako hallituksen ja presidentin välillä ulkopoliittisissa kysymyksissä oli epäselvä. Penttilä kehotti Halosta aloittamaan perustuslain uudistuksen tai olemaan asettumatta ehdolle toiselle kaudelle. Penttilä on kannattanut Suomen Nato-jäsenyyttä ja hän on toiminut vuodesta 2004 Suomen Atlantti-Seuran puheenjohtajana.
Klaus Hedman
Lisäksi Hedman tunnetaan uranuurtajana virustulehdusten DNA:han perustuvien diagnoosimenetelmien kehittämisessä ja käyttöönottamisessa. Hedmanin ryhmä on löytänyt useita aikaisemmin tuntemattomia ihmisen DNA-viruksia ja osoittanut, että elimistöön jäävän DNA:n perusteella voidaan havaita aiemmin elämän aikana sairastettu virusinfektio. Vuonna 2017 Hedman sai näistä ansioista J. W. Runebergin palkinnon, jonka Finska Läkaresällskapet jakaa joka toinen vuosi tunnustuksena menestyksellisestä tieteellisestä toiminnasta.
Tel Megiddo
Megiddo Raamatussa
Sana Harmageddon tulee heprealaisesta paikannimestä Har Megiddo, jossa 'Har' merkitsee vuorta tai kukkulaa. Johanneksen ilmestyksen mukaan Saatana kokoaa paikkaan joukkonsa Harmageddonin taistelua varten.
Kaupungin jäänteet
Tel Megiddon läntisessä osassa on rautakausi II:sen aikainen asuinalue ja kaupungin suurin palatsi tuolta ajalta. Palatsin edessä on ollut kalkkipäällysteinen laaja piha. Rakennuksen vieressä on iso julkinen viljasiilo. Näiden länsipuolella ovat eteläiset tallit ja assyrialais-persialaisia asuinalueita. Talleilla on iso alue, jossa sotavaunut harjoittelivat. Aivan alueen länsiosassa on sisäänkäynti vedenjohtojärjestelmään. Israelin kuningas Ahab rakennutti 800-luvulla eaa. valtaisan järjestelmän, jossa on 30 metriä syvä kuilu ja 70 metriä pitkä tunneli.
Ajoitus
Raamatuntutkijat ja arkeologit eivät ole löytäneet kunnollisia todisteita Israelin ja Juudan yhdistetyn kuningaskunnan historiasta, sillä alueelta ei ole löytynyt ainoatakaan kronologista ankkuria, joka voisi yhdistää maakerroksen tiettyyn aikaan. Rautakautisten kerrostumien tutkimisessa Tel Megiddo on merkittävässä asemassa sen stratigrafisen profiilin ja historiallisen merkityksensä ansiosta.
Jenkki
1950-luku
Ensimmäinen Jenkki-tuote oli palapurukumia, joka oli pakattu kiiltäväpintaiseen "voipaperiin". Aluksi purukumin jauhamista pidettiin rumana tapana, ja koulussa siitä sai jälki-istuntoa.
Ensimmäinen piirretty Jenkki-mainos esitettiin televisiossa Mainos-TV:ssä 13.8.1957, yhtenä Mainos-TV:n kaikkien aikojen ensimmäisen mainoskatkon kolmesta mainoksesta. Mainoksessa purkkapalloja puhaltava Jenkki-poika karkottaa leijonan.
1980-luku
Vuonna 1989 Xylitol-Jenkki kohosi ensimmäistä kertaa Suomen myydyimmäksi makeistuotteeksi.
2000-, 2010- ja 2020-vuosikymmenet
Vuonna 2001 Leafin Jenkki-purukumi juhlisti 50-vuotistaivaltaan. Juhlintaan kuului muun muassa Tampereen lyhytelokuvafestivaalien erikoisnäytös, jossa esitettiin mainosfilmikooste "Jenkki – venyvät vuosikymmenet".
Markkinointi
Vaikka Jenkki oli suomalainen tuote, sitä on mainostettu amerikkalaiseen elämänmenoon liittyvillä kliseillä. Jenkki-mainoksia on kuvattu myös Intiassa ja Australiassa.
Historiallinen museo (Tukholma)
Historiallisen museon kokoelmat olivat alkuaan osa Ruotsin kansallismuseota, mutta vuonna 1929 niille päätettiin rakentaa oma museo Östermalmille. Museorakennus sijaitsee Narvavägenin ja Linnégatanin kulmassa entisessä kasarmikorttelissa Ruotsin museoviraston vieressä. Bengt Romaren ja Georg Schermanin suunnittelema museorakennus rakennettiin 1935–1940. Rakennuksen tyyli yhdistelee funktionalismia ja kansallisromantiikkaa. Kulmatorni on viittaus Ruotsin keskiaikaisiin linnoihin. Narvavägenin puoleinen julkisivu koristeltiin 1950-luvulla Bror Marklundin tekemillä koristeveistoksilla. Museorakennuksen keskus on keskiaikasali, jossa esitellään Ruotsin kirkkojen aarteita. Kellarikerrokseen rakennettiin kultaesineitä sisältävä kultahuone (Guldrummet) vuonna 1996.
Vlci Žilina
Vlci Žilina on Slovakian 1. Ligassa pelaava jääkiekkojoukkue. MsHK Žilina pelaa kotiottelunsa Garmin Arenalla, Žilinan kaupungissa Slovakiassa. Se on perustettu 1925.
Joukkueenjohto
Lähde: EliteProspects
Sisäenergia
Sisäenergia kuvaa kaikkea järjestelmän sisään varastoitunutta energiaa, joka voi olla sitoutuneena aineen molekyylien kineettisenä energiana, potentiaalienergiana,A varastoituneena sidosten värähtelyihin ja molekyyliryhmien pyörimisiin, ja sidosenergioihin. Kaikki nämä järjestelmän energiamuodot ilmaistaan sisäenergian suureena U. Sisäenergia on ekstensiivi- eli määräsuure. Sen arvo on suoraan verrannollinen järjestelmän ainemäärään. Aineen sisäenergia voi kemiallisen reaktion aikana vapautua ja vain tämä energia on sisäenergian muutoksena, \Delta U, mitattavissa. Sisäenergia yksikkö on ja siinä \text{J} on nimetty englantilaisen fyysikon James Prescott Joulen mukaan.
Energian siirtyminen järjestelmän ja ympäristön välillä
Fysikaalisessa kemiassa työ esiintyy tyypillisesti kaasun laajenemistyönä tai puristuvuustyönä ja vastaavasti lämpö esiintyy lämpöenergiana.
Sisäenergia on tilafunktio
Työ ja lämpöenergia eivät ole tilanfunktioita vaan ne ovat tiefunktioita. Esimerkiksi vaatimukseksi järjestelmänä olevan kaasun kokoonpuristamiseen ulkoisen paineen toimesta riittää, että se vain on suurempi kuin järjestelmässä olevan kaasun paine. Tällöin tähän kaasuun tehty työ on
2. Yhtälön (4) mukaan työlle pätee
Tiefunktio
Edellä mainitussa kaasuun kohdistuvassa työssä riippuu siitä millä tavoin se toteutetaan, ja koska työ ei ole tilafunktio, niin merkitään
Sisäenergia adiabaattisessa muutoksessa
Ideaalikaasun laajetessa reversiibelisti adiabaattisessa muutoksessa tilasta \text{a} tilaan \text{b} lämpö on vakio, joten. Kaasun laajetessaan tuottama työ ympäristöön kompensoituu kaasun lämpötilaan, joka alenee suurimman mahdollisen astemäärän. Sisäenergia riippuu vain tilavuudesta ja se voidaan ilmaista lämpökapasiteetin avulla, joten kirjoitettaessa tälle muutokselle dU=dw saadaan
Sisäenergian riippuvuus lämpötilasta
Yhtälöstä (13) on todettavissa sisäenergian lämpötilariippuvuus. C_v on ekstensiivisuure, joten se riippuu järjestelmän (aineen/kappaleen) koosta.
Sisäenergian riippuvuus tilavuudesta
Maxwellin relaatiossa, joten yhtälö (14) sievenee yhtälöksi (15)
Diego Gavilán
Gavilán edusti vuosina 2005–2007 argentiinalaista Newell's Old Boysia. Sen jälkeen hän pelasi muun muassa Brasiliassa Grêmion, Flamengon ja Portuguesan joukkueissa.
Hiilivuoto
Hiilivuoto on käsite, joka kuvaa tilannetta, jossa liian kireä ilmastopolitiikka ajaa raskaan teollisuuden investoinnit maahan, jossa ilmastopolitiikka on löysempi.
Marko Lämsä
Marko Lämsä (s. 24. elokuuta 1977 Oulu) on suomalainen iskelmälaulaja. Hänet kruunattiin Seinäjoen Tangomarkkinoilla tangokuninkaaksi vuonna 2006. Marko sai tuomaristolta 78,5/80 pistettä. Eroa toiseksi sijoittuneeseen Jarno Itkoseen oli 5,5 pistettä. Ennen tangokuninkuuttaan Lämsä on kruunattu kahdesti aiemmin tangoprinssiksi vuosina 2004 ja 2005.
Lämsä on lähtöisin Oulusta, mutta hän asuu nykyään Tampereella. Lämsä työskenteli ennen tangokuninkuuttaan musiikki-isäntänä Viking Linen Isabellalla ja Amorellalla. Häneltä ilmestyi marraskuussa 2006 ensimmäinen pitkäsoitto Ikuisesti sinun. Lämsän toinen albumi Olet kaikki julkaistiin vuonna 2008.
Nikolai Guljajev
Ura
Guljajev piti aikavälillä 15. helmikuuta 1987 – 13. helmikuuta 1988 pikaluistelun aateliskalenterin ykkössijaa ja hänet palkittiin vuonna 1988 Oscar Mathisen -palkinnolla.
Guljajev joutui lopettamaan uransa selkävaivoihin. Hän luisteli vielä vuonna 1992 Albertvillen olympialaisissa 1 000 metrillä kahdeksanneksi ajalla 1.15,46 ja Oslossa sprintterien MM-kilpailuissa seitsemänneksi.
Palokkajärvi
Vesistösuhteet
Järveen laskevat Alvajärvi (209 ha) Pappilanjokea myöten ja Tuomiojärvi (298 ha) Löylyjokea pitkin. Tyyppälänlahteen laskee pieni Karjujoki, jonka valuma-alueella ovat Tyyppälänjärvi (28 ha), Viitalampi (4 ha), Kaakkolampi (2 ha) ja Heinälampi. Palokkajärven vedet laskevat edelleen Tourujokeen ja Jyväsjärveen.
Fjodor III
Fjodor III (9. kesäkuuta (J: 30. toukokuuta) 1661 Moskova, Moskovan Venäjä – 7. toukokuuta (J: 27. huhtikuuta) 1682 Moskova, Moskovan Venäjä) oli venäläinen suuriruhtinas ja Moskovan Venäjän tsaari vuosina 1676–1682.
Martti Nissinen
Martti Heikki Nissinen (s. 22. huhtikuuta 1959 Kuopio) on suomalainen teologi ja Vanhan testamentin eksegetiikan professori Helsingin yliopistossa. Nissisen erityisalana on profetian tutkimus muinaisessa Lähi-idässä. Hän on myös tarkastellut sukupuolisuuteen liittyviä kysymyksiä (rakkausrunous, homoseksuaalisuus, maskuliinisuus). Nissinen kirjoitti ylioppilaaksi Puijonlaakson lukiossa 1978. Hän valmistui Helsingin yliopistosta teologian kandidaatiksi vuonna 1984. Hän teki jatko-opintoja Saksassa Münsterin yliopistossa 1986–1987. Teologian tohtoriksi hän valmistui vuonna 1992 (HY). Hänen saksankielisen väitöskirjansa (1991) käsitteli Vanhan testamentin Hoosean kirjan profetioita. Työn aiheena oli Prophetie, Redaktion und Fortschreibung im Hoseabuch: Studien zum Werdegang eines Prophetenbuches im Lichte von Hos 4 und 11. Vanhan testamentin eksegetiikan dosentiksi hänet nimitettiin 1995. Hän valmistui lisäksi Suomen evankelisen kirkon C-kanttoriksi 1984, sai pappisvihkimyksen 1985 ja suoritti ylemmän pastoraalitutkinnon 1995.
Fjodor III
Suku ja koulutus
Hän piti jousiammunnasta ja hevosista sekä kävi nuorena poikana metsällä vanhemman veljensä Aleksein kanssa. Hänen terveytensä oli huono lapsesta lähtien ja hän joutui kelkkailuonnettomuuteen 13-vuotiaana, jossa hän loukkaantui pahasti.
Lance Stroll
Ura
250px|thumb|left|Stroll Formula 3 -sarjassa vuonna 2015. Stroll aloitti karting-uransa vuonna 2008 ja kilpaili eri luokissa aina vuoteen 2013 asti. Vuonna 2014 Stroll aloitti formulauransa Italian Formula 4 -sarjassa Prema Powerteamin autolla. Hän voitti sarjan mestaruuden heti tulokaskaudellaan. Samana vuonna hän kilpaili myös Florida Winter Series -sarjassa.
Aston Martin (2021–)
Stroll jatkoi tallissa kaudella 2022 parhaana tuloksenaan Singaporen GP:n kuudes sija. Stroll keräsi kauden aikana 18 pistettä sijoittuen sarjan 15:nneksi.
Rännärin pesäpallostadion
Rännärin pesäpallostadion (Rännäri, sponsorinimeltään MiiluAreena) on Raahessa sijaitseva Superpesiksessä pelaavien Pattijoen Urheilijoiden kotikenttä. Kentän rakenteita uudistettiin vuonna 2005 muun muassa kattamalla katsomoa. Vuonna 2008 kenttää remontoitiin muun muassa laajentamalla katsomoa. Syynä tähän oli, että Pattijoella pelattiin vuonna 2008 pesäpallon Itä-Länsi -ottelut. Kentän katsojakapsiteetti on 3000. Rännärin katsojaennätys on vuoden 2008 Itä-Länsi -ottelusta, jolloin katsojia oli paikalla yhteensä 4830. Pattijoen Urheilijoiden omassa kotipelissä katsojaennätys on niin ikään vuodelta 2008 neljännessä finaalissa, jolloin katsojia oli 3512.
Fat Man
Pommin käyttö
Aluksi eli kesällä 1945, pudotettiin erinäisiin Japanin kaupunkeihin, sekä niiden teollisuustuotannon alueille, niin kutsuttuja korttelipommeja - joilla oli sama muotoilu sekä omamassa (arviolta 4 500 kg) kuin Fat Manilla. Pommien lempinimi oli Kurpitsa (Pumpkin), sillä niiden muoto oli ovaali ja väritys kirkkaan keltainen. Pommien räjähde oli konventionaalinen eli normaali RDX/TNT-räjähde.
Malmö
Historia
Ensimmäisen kerran Malmö mainitaan asiakirjoissa kaupunkina vuonna 1275, mutta varsinainen ensimmäinen maininta Malmöstä on noin vuodelta 1170. Tätä aluetta on myöhemmin kutsuttu Ylä-Malmöksi. Varsinainen Malmön kaupunki alkoi sittemmin kasvaa niin sanotusta Ala-Malmöstä, joka oli kalastusyhdyskunta. Alue kuului tuolloin Tanskan valtakuntaan, ja sitä kutsuttiin nimellä Malmhaug. Malmö sai kaupungin oikeudet ensi kertaa vuonna 1353, kun alue kuului lyhyen aikaa Ruotsin valtakuntaan. Malmön siirryttyä takaisin Tanskan alaisuuteen sen etuoikeudet säilyivät, mutta kaupungiksi sen nimitti uudelleen vasta 1437 kuningas Eerik Pommerilainen. Eerik Pommerilainen kasvatti hallituskaudellaan suuresti Malmön merkitystä. Hän pyrki varustamaan Juutinrauman rannat molemmin puolin vahvoilla kauppakaupungeilla kilpaillakseen Itämeren hansakaupunkien kanssa. Vuosisatojen ajan Malmö oli Tanskan toiseksi suurin kaupunki.
Väestö
Koko Malmön kuntaa koskevat väestötilastot on esitetty kunnan artikkelin yhteydessä. Malmön asukasluvun kehitys on yksi nopeimmista Ruotsissa ja myös Euroopassa. Malmön väkiluku on kasvanut jatkuvasti vuodesta 2003 lähtien, ja vuonna 2020 Malmö kasvoi väkiluvullisesti eniten Ruotsissa. Kesällä 2021 kaupungin väkiluku ylitti 350 000 asukkaan rajapyykin. Suurimpia syitä nopeaan väestönkasvuun ovat syntyneisyys, Ruotsin sisäinen maassamuutto ja maahanmuutto. Kaupungin ikärakenne on suhteellisen nuori verrattuna muihin Pohjoismaiden kaupunkeihin. Kaupungin asukkaiden keski-ikä oli vuonna 2015 noin 37 vuotta.
Sofian eläintarha
Sofian eläintarha on Bulgarian pääkaupungissa Sofiassa sijaitseva eläintarha. 1. toukokuuta 1888 avattu eläintarha on Bulgarian ja koko Balkanin niemimaan vanhin.